డెలిలా లోబో

డెలిలా మైఖేల్ లోబో (ఆంగ్లం: Delilah Michael Lobo; జననం 1977 ఏప్రిల్ 23) ఒక భారతీయ రాజకీయవేత్త, వ్యాపారవేత్త. ఆమె గోవా శాసనసభ సభ్యురాలిగా పనిచేస్తున్నది. ఆమె సియోలిమ్ అసెంబ్లీ నియోజకవర్గానికి ప్రాతినిధ్యం వహిస్తున్నది. ఆమె 2022 గోవా శాసనసభ ఎన్నికల్లో భారత జాతీయ కాంగ్రెస్ టిక్కెట్ పై సియోలిమ్ నియోజకవర్గం నుండి విజయం సాధించింది. ఆమె భారతీయ జనతా పార్టీకి చెందిన, నాలుగుసార్లు ఎమ్మెల్యే అయిన దయానంద్ మాంద్రేకర్ ను 1,727 ఓట్ల తేడాతో ఓడించింది.

 ప్రారంభ జీవితం 
డెలిలా 1977 ఏప్రిల్ 23న భారతదేశంలోని గోవాలో అల్మిరా, మెల్చియాడెస్ విన్సెంట్ లోబో దంపతులకు జన్మించింది. ఆమె రాజకీయవేత్త, వ్యాపారవేత్త మైఖేల్ లోబో ను వివాహం చేసుకున్నది. ఆమె తన హయ్యర్ సెకండరీ స్కూల్ సర్టిఫికేట్ చదువును పూర్తి చేసింది. 1998 లో ఆమె బ్యాచిలర్ ఆఫ్ కామర్స్ గ్రాడ్యుయేషన్ పూర్తి చేసింది.

 రాజకీయ జీవితం 
డెలిలా లోబో 2022 గోవా శాసనసభ ఎన్నికల్లో పోటీ చేయడానికి ముందు ఐదేళ్ల పాటు పంచాయతీ సభ్యురాలిగా ఉన్నది. ఆమె తన భర్త మైఖేల్ లోబో తో కలిసి భారత జాతీయ కాంగ్రెస్ పార్టీ లో చేరడానికి 2022 జనవరి 11న రాజీనామా చేసింది.

2022 సెప్టెంబరు 14న, ఆమె తన భర్తతో పాటు భారత జాతీయ కాంగ్రెస్ పార్టీకి చెందిన మరో ఆరుగురు శాసనసభ్యులతో కలిసి భారతీయ జనతా పార్టీలో చేరడానికి రాజీనామా చేశారు.
 వివాదం 
గోవాలోని పర్రాలో అక్రమంగా భూమిని డంప్ యార్డ్ గా మార్చినందుకు ఆమె, ఆమె భర్తపై మాపుసా పోలీసులు 2022 మే 5న ఎఫ్ఐఆర్ నమోదు చేశారు. టౌన్ & కంట్రీ ప్లానింగ్ (టిసిపి) మంత్రి విశ్వజిత్ రాణే ఆదేశాల మేరకు ఎఫ్ఐఆర్ దాఖలు అయింది.

 మూలాలు 

వర్గం:1978 జననాలు
వర్గం:జీవిస్తున్న ప్రజలు